b'\n_START_ARTICLE_\nFranc \xc4\x8cerne - Klemen\n_START_SECTION_\n\xc5\xbdivljenjepis\n_START_PARAGRAPH_\n\xc4\x8cerne je bil med 1. svetovno vojno vojak avstro-ogrske vojske. Udele\xc5\xbeen je bil pri uporu slovenskih vojakov dopolnilnega bataljona 17. pehotnega polka od 12. maja do 15. maja 1918 v Judenburgu. Po koncu vojne se je pridru\xc5\xbeil Rudolfu Maistru v borbi za severno mejo._NEWLINE_\xc4\x8cerne se je po kon\xc4\x8dani voja\xc5\xa1ki karieri od leta 1920 do 1941 najprej zaposlil v papirnici Vev\xc4\x8de in nato v ljubljanski toba\xc4\x8dni tovarni. Kot delavec se je \xc5\xbee kmalu priklju\xc4\x8dil delavskemu gibanju, bil dejaven v dru\xc5\xa1tvih Svoboda in Vzajemnost ter naprednih sindikatih. Leta 1927 je postal \xc4\x8dlan KPJ. Od 1941 je sodeloval v NOB, vzdr\xc5\xbeeval zvezo med Ljubljano, vodstvom NOB in partizani na \xc5\xa0tajerskem. Od 1944 do 1946 je politi\xc4\x8dno deloval na \xc5\xa0tajerskem. Za udele\xc5\xbebo v NOB je prejel Partizansko spomenico 1941._NEWLINE_Po njem so poimenovali Klemenovo ulico v Zgornjem Ka\xc5\xa1lju.'